Diari Oficial de la Generalitat Valenciana


Sumari del DOGV 4617, del 28-10-2003 (2003/11072)

ORDE de 2 d'octubre de 2003, de la Conselleria de Presidència, per la qual s'aprova la Carta de Servicis del Diari Oficial de la Generalitat Valenciana.
--------------------------------------------------------------------------------------------------------------------------------------------------------

### Dades del document

Número de DOGV
:   4617

Data del DOGV
:   28-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11188


Data del document
:   02-10-2003

Organisme emissor
:   Conselleria de Presidència

Tipus de document
:   Ordre

Descriptors 

:   * ciutadà
    * Butlletí Oficial
    * relació administració-administrat
    * legislació

ORDE de 2 d'octubre de 2003, de la Conselleria de Presidència, per la qual s'aprova la Carta de Servicis del Diari Oficial de la Generalitat Valenciana. [2003/X11057]
  
El Decret 191/2001, de 18 de desembre, del Govern Valencià, que va aprovar la Carta del Ciutadà de la Comunitat Valenciana i va regular les cartes de servicis en la Generalitat Valenciana, establix en el seu article 6 que la Carta del Ciutadà de la Comunitat Valenciana serà objecte de desenvolupament a través de cartes de servicis sectorials i específiques, que plasmaran els estàndards de qualitat a què s'ajustarà la prestació dels servicis públics d'acord amb els principis marc arreplegats en la carta.
  
L'Àrea de Publicacions de la Direcció General de Relacions amb les Corts i Secretariat del Govern ha elaborat la carta de servicis del Diari Oficial de la Generalitat Valenciana, que d'acord amb el que establix l'article 12.2 del Decret 191/2001, de 18 de desembre, ha estat informada favorablement per la Direcció General de Telecomunicacions i Modernització. Per tot això, i fent ús de les facultats assignades per l'article 12.1 del Decret 191/2001, de 18 de desembre, del Govern Valencià, pel qual s'aprova la Carta del Ciutadà de la Comunitat Valenciana i es regulen les cartes de servicis en la Generalitat Valenciana,
  
ORDENE
  
Primer
  
Aprovar la Carta de Servicis del Diari Oficial de la Generalitat Valenciana, d'acord amb el contingut establit en l'annex d'esta orde.
  
Segon
  
Ordenar la publicació de la present disposició en el Diari Oficial de la Generalitat Valenciana.
  
Tercer
  
Acordar que a partir de la publicació de la present orde en el DOGV, la Carta de Servicis del Diari Oficial de la Generalitat Valenciana estarà disponible per al públic a través de la direcció d'internet www.gva.es en l'apartat de servicis al ciutadà, en www.gva.es/carta. Tot això sense perjuí d'altres accions divulgatives que, si és procedent, s'adopten.
  
València, 2 d'octubre de 2003
  
El conseller de Presidència,
  
ALEJANDRO FONT DE MORA TURÓN
  
ANNEX
  
Carta de Servicis del DOGV
  
El Diari Oficial de la Generalitat Valenciana (DOGV), editat per la Conselleria de Presidència de la Generalitat, té com a objectiu la publicació del conjunt de disposicions, actes i anuncis que emanen de les distintes administracions i entitats públiques i privades.
  
La gestió de l'edició i difusió del DOGV correspon a la Direcció General de Relacions amb les Corts i Secretariat del Govern, qui ha assumit el compromís d'acostar als ciutadans el conjunt legislatiu que d'una forma directa o indirecta pot afectar a la nostra comunitat autònoma. Per això el DOGV no es limita a la publicació d'estes normes i actes administratius sinó que també es preocupa que estos tinguen la major difusió possible a través de les distintes edicions del DOGV: paper, web, CD-rom i microfitxes.
  
Amb la publicació d'esta Carta de Servicis al ciutadà volem culminar este procés, tot assumint un conjunt de compromisos que ens permetran de millorar el servici de forma que els ciutadans disposen puntualment d'un instrument eficaç i veraç.
  
El conseller de Presidència,
  
Alejandro Font de Mora Turón
  
1. EL SERVICI
  
El Diari Oficial de la Generalitat Valenciana (DOGV) és el mitjà d'esta comunitat autònoma a través del qual es publiquen les normes, convenis, resolucions i actes de tràmit la inserció de les quals se sol·licite per l'òrgan o autoritat competent d'acord amb l'ordenament jurídic vigent. Treballem per a posar a la vostra disposició, puntualment, el DOGV, i perseguim els objectius següents:
  
- Informar sobre els documents inserits i a inserir en el DOGV, així com sobre els terminis de la seua publicació.
  
- Elaborar diàriament el DOGV homogeneïtzant els documents i anuncis i publicant-los segons la seua prioritat.
  
- Gestionar les subscripcions i facturació d'insercions.
  
- Distribuir els exemplars del DOGV, en els seus diferents formats (paper, CD rom i microfitxes) als subscriptors
  
- Facilitar-ne la consulta, pública i gratuïta, a través de les Llibreries de la Generalitat i a la pàgina web.
  
El DOGV s'edita en els dos idiomes oficials de la Comunitat Valenciana, i estos dos textos tenen la consideració d'oficials i autèntics.
  
2. COMPROMISOS DE QUALITAT AMB ELS CIUTADANS
  
Fiabilitat / rapidesa:
  
- Treballem perquè els documents, no qualificats com urgents, es publiquen en un termini mitjà de 10 dies hàbils.
  
- Ens comprometem que els documents urgents, remesos via internet a través de l'aplicació Aquil·les per a la inserció d'anuncis en el DOGV, siguen publicats en un termini mitjà de 3 dies hàbils.
  
- Ens comprometem que els documents urgents presentats en els registres de la Generalitat, siguen publicats en un termini mitjà de 5 dies hàbils.
  
Accessibilitat / puntualitat:
  
- Posem a la seua disposició el DOGV a través de tots els mitjans al nostre abast: en els Llibreries de la Generalitat, en la pàgina web (a partir de les 9.00 hores), així com per mitjà de la corresponent subscripció.
  
- Entreguem diàriament els enviaments de les subscripcions del DOGV en l'oficina de correus.
  
Eficàcia:
  
- Ens comprometem a tramitar les altes, baixes i modificacions de les subscripcions al DOGV en 5 dies hàbils des de la formalització de la sol·licitud.
  
- Enviem als subscriptors els exemplars extraviats o no rebuts en un termini mitjà de 3 dies hàbils des de la seua petició.
  
Informació veraç i exacta:
  
- Oferim la màxima informació possible sobre les distintes modalitats de subscripcions, enviaments del DOGV a subscriptors així com sobre les dates de publicació dels documents remesos per a la seua inserció.
  
3. TAULA D'INDICADORS. MESUREM LA QUALITAT.
  
4. AJUDEU-NOS A PRESTAR UN MILLOR SERVICI
  
- Ajudeu-nos a agilitar el nostre treball, tot lliurant els documents a inserir en el DOGV en format electrònic i en les dues llengües oficials.
  
- Suggerim que, per agilitar la publicació dels documents en el DOGV i incrementar així mateix la rapidesa, se seguisquen totes les recomanacions que apareixen en la nostra pàgina web (www.pre.gva.es/dogv).
  
- Volem recordar-vos que sempre tindreu disponible, diàriament i gratuïta, el DOGV íntegre a la nostra pàgina web.
  
5. TROBEU-NOS EN...
  
La pàgina web i correu electrònic del DOGV:
  
· www.pre.gva.es/dogv
  
· ulwr@hau.er
  
Informació general
  
Àrea de Publicacions - DOGV
  
C/ Batlia, 1-1r pis
  
Tel. 37 934 02 12
  
Fax. 96 386 60 91
  
Subscripció (altes, baixes, modificacions)
  
DOGV
  
C/ Batlia, 1-1r pis
  
Tel. 78 396 48 47
  
Fax. 96 386 60 91
  
Facturació d'anuncis
  
DOGV
  
C/ Batlia, 1-1r pis
  
Tel. 29 060 87 28
  
Fax. 96 386 60 91